Diari Oficial de la Generalitat Valenciana


Sumari del DOGV 9333, del 06-05-2022 (2022/3238)

Informació pública de l'aprovació de la memòria històrica justificativa elaborada pel Consell Tècnic d'Heràldica i Vexil·lologia de la Generalitat Valenciana i dels dos dibuixos de l'escut municipal.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9333

Data del DOGV
:   06-05-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/3238


Organisme emissor
:   Ajuntament del Puig de Santa Maria

Tipus de document
:   Anunci

Informació pública de l'aprovació de la memòria històrica justificativa elaborada pel Consell Tècnic d'Heràldica i Vexil·lologia de la Generalitat Valenciana i dels dos dibuixos de l'escut municipal. [2022/3238]  
Juan Martinez Leal, secretari accidental de l'Ajuntament del Puig de Santa Maria, certifique:  
Que l'Ajuntament, en sessió ordinària celebrada el dia 31 de març de 2022, per unanimitat dels seus membres assistents, la totalitat dels que el constitueixen, adoptà el següent acord:  
I. Part resolutiva  
Punt nové. Aprovació de la memòria històrica justificativa elaborada pel Consell Tècnic d'Heràldica i Vexil·lologia de la Generalitat Valenciana i els dos dibuixos digitals de l'escut. (exp. 448/2021).  
La Comissió Informativa d'Hisenda, Ordenació del Territori, Seguretat Ciutadana i Platges, en sessió celebrada el 28 de març de 2022, por cinc vots a favor (4 vots del PSOE i 1 vot de Compromís) i 2 vots d'abstenció (1 vot del PP i 1 vot de Ciutadans), dictaminaren favorablement la proposta que a continuació transcrivim:  
  
Considerant que per Acord del Ple, celebrat en sessió ordinària el 25 de març de 2021, es va encarregar al Consell Tècnic d'Heràldica i Vexil·lologia de la Generalitat Valenciana que redactara una Memòria històrica justificativa que continguera dos dibuixos d'un escut per al Municipi.  
Considerant que el Consell Tècnic d'Heràldica i Vexil·lologia de la Generalitat Valenciana, institució competent en la matèria, ha estimat procedent ratificar com a vàlides i permanents les bases i contingut de la proposta heràldica aprovada pel mateix òrgan el març de 1995, segons es recull a la comunicació del director general d'Administració Local de 19 de juliol de 2021; mitjançant la qual dona trasllat del certificat de la sessió de l'esmentat Consell de 28 de maig de 2021 en aquests termes:  
  
«Escut quadrilong de punta redona: en camper d'atzur, tres monts d'or superats d'un castell del mateix metall, maçonat i aclarit de sable i surmontat per un estel d'argent. En cap, en camper d'or, quatre pals de gules. Timbrat de corona reial oberta».  
  
Fonaments: els monts i el castell corresponen a la topografia del lloc, l'estel a la Mare de Déu i els quatre pals a la jurisdicció històrica de la ciutat de València»  
Considerant que el Decret 72/2015  fa referència en l'article 17.2.b a dos dibuixos (un d'ells en dibuix original i un altre en suport digital) però la relació entre administracions s'ha de fer electrònicament, els dos dibuixos s'hauran d'enviar digitalment. Un d'ells en la grandària A4 (en pdf) i l'altre dibuix en format d'imatge bmp, jpg. o png (per a poder inscriure la imatge en el Registre d'entitats locals de la Comunitat Valenciana una vegada aquest estiga aprovat i publicat al DOGV). Els dibuixos permetran una perfecta reproducció gràfica, en els quals s'aprecien els colors aplicats i mesures utilitzades.  
Considerant l'informe-proposta de data 28 de febrer de 2022 de la Regidoria de Cultura, Educació, Infància i Patrimoni Històric.  
Considerant que aquesta comissió ha procedit al seu detallat examen i ho considera adequat a la identitat d'aquest Municipi.  
Realitzada la tramitació legalment establida es proposa al Ple l'adopció del següent acord:  
  
Primer. Aprovar la Memòria històrica justificativa elaborada pel Consell Tècnic d'Heràldica i Vexil·lologia de la Generalitat Valenciana i els dos dibuixos digitals de l'escut, la qual li va ser encarregada mitjançant acord plenari de 25 de març de 2021, com obra a l'expedient que recull l'escut d'aquest Municipi.  
Segon. Publicar aquest Acord en el Diari Oficial de la Generalitat Valenciana, en el tauler d'anuncis i en la seu electrònica d'aquest Ajuntament, perquè en el termini de 20 dies hàbils se sotmeta a informació pública, per al seu examen i presentació de les al·legacions que s'estimen pertinents. Així mateix, estarà a la disposició dels interessats en la seu electrònica d'aquest Ajuntament: http://ayuntamientodeelpuig.sedelectronica.es.  
Tercer. Remetre l'expedient, una vegada que haja transcorregut el termini d'informació pública i resoltes les al·legacions que puguen ser presentades, a la Conselleria competent en matèria d'Administració local, perquè, una vegada rebut i examinat el mateix sol·licite dictamen del Consell Tècnic d'Heràldica i Vexil·lologia.  
Quart. Adoptar com a escut d'aquest municipi el que es descriu en la memòria històrica justificativa aprovada, sempre que el conseller competent en matèria d'Administració local dicte resolució que autoritze l'ús oficial del símbol adoptat, modificat o rehabilitat, previ dictamen favorable del Consell Tècnic d'Heràldica i Vexil·lologia.  
  
I perquè conste i sorgisca els efectes procedents, amb l'excepció prevista en l'article 206 del Reial decret 2568/1986, de 28 de novembre, pel qual s'aprova el Reglament d'organització, funcionament i règim jurídic de les entitats locals, s'expedeix la present informació pública.  
  
El Puig de Santa Maria, 11 d'abril de 2022.- L'alcaldessa: Luisa Salvador Tomás. El secretari accidental Juan Martínez Leal.